Hea Viljandi elanik!

MTÜ Triatloniakadeemia on 7.07.2024 Viljandis korraldamas Alexela Eesti Triatloni karikasarja triatloni. Võistluskeskuse ja radade ehitus algab 06.07.2024. Võistluskeskus asub Viljandi järve parklas ja rannaalal.

Juhime teie tähelepanu, et liikluskorraldus Viljandi järve ääres ja selle lähiümbruses on antud perioodil tavapärasest teistsugune.

Viljandi triatlonil on 4 starti, millega kaasnevad liikluspiirangud järgnevatel kellaaegadel:

* 1. start: kell 11.55-12.50
* 2. start: kell 13.55-14.25
* 3. start: kell 14.35-15.00 (rajad kulgevad valdavalt mööda kergliiklusteid)
* 4. start: kell 15.55-17.30

Liiklust kõige enam mõjutab 20km jalgrattarada mis kulgeb järgmiselt: Aasa tn - Tartu tn - Oja tee - Põltsamaa tee - Peetrimõisa-Peedi teele kuniks tehakse parem pööre Viljandi-Põltsamaa teele, enne Kuudeküla tee risti tehakse tagasipööre. Ringlilt tagasi liigutakse mööda Viljandi-Põltsamaa teed - Peetrimõisa-Karula-Kile tee ja sealt tagasi Peetrimõisa-Peedi teele - Põltsamaa tee - Oja tee - Lepa tn - Roo tn - Järve tn tagasi vahetusalasse.

Jooksurada kulgeb suures osas mööda kergliiklusteid, liiklus on piiratud Ranna puiesteel.

Nimetatud tänavatel ja teedel on 7.07.2024 parkimine keelatud. Lisaks on parkimine keelatud Viljandi järve parklas 6.07 ja 7.07.2024.

Liikluskorraldus on Motohunt mototurvajate kontrolli all. Vajadusel ning võimalusel lubatakse autosid läbi võistluse ajal, kuid arvestada tuleb teatavate seisakutega antud piirkonnas. Liiklemisel tuleb järgida reguleerijate korraldusi.

Bussiliiklust mõjutavad meie liikluspiirangud järgmiselt:

1. Oja tee bussipeatuses kesklinna suunas LIIN nr 9, kell 16:09 väljuva bussi eskordib mototurva rajalt läbi esimesel võimalusel, võib tekkida ooteaeg. Buss peab vahele jätma peatused: kösti veski, metsakalmistu, oja tee
2. Oja tee bussipeatuses Viiratsi suunas LIIN nr 9, kell 12:25 väljuva bussi eskordib mototurva rajalt läbi esimesel võimalusel, võib tekkida ooteaeg. Buss peab vahele jätma peatused: oja tee, metsakalmistu, kosti veski.
3. LIIN nr 15D, kell 12:25 väljuv buss ületab meie rada risti, saame läbi lubada, kuid võib tekkida väike ooteaeg.
4. LIIN 34 kell 17:03 väljuv buss ületab meie rada risti, saame läbi lubada, kuid võib tekkida väike ooteaeg.
5. LIIN 15C kell 17:17 väljub buss ületab meie rada risti, saame läbi lubada, kuid võib tekkida väike ooteaeg.
6. LIIN nr 36A kell 12:39 väljuva bussi eskordib mototurva rajalt läbi esimesel võimalusel, võib tekkida ooteaeg. Buss peab vahele jätma peatused: triisa, eketare.

Rohkem infot ja täpse ajakava leiate Triatloniakadeemia kodulehelt: <https://triatloniakadeemia.ee/ee/uritused/viljandi-triatlon>

Vabandame võimalike ebameeldivuste pärast ning täname mõistva suhtumise eest! Võistluspäeval, 7.07.2024 saab liiklusega seotud küsimuste korral info tel: +372 5300 1707.

Viljandi triatloni korraldusmeeskond

